LIETUVOS RESPUBLIKOS ŠVIETIMO IR MOKSLO MINISTRO

ĮSAKYMAS

DĖL PASIRENGIMO VYKDYTI FORMALIOJO PROFESINIO MOKYMO PROGRAMAS EKSPERTIZĖS ATLIKIMO TVARKOS APRAŠO PATVIRTINIMO

2009 m. sausio 8 d. Nr. ISAK-38

Vilnius

Vadovaudamasis Formaliojo profesinio mokymo licencijavimo taisyklių, patvirtintų Lietuvos Respublikos Vyriausybės 2004 m. birželio 29 d. nutarimu Nr. 822 (Žin., 2004, Nr. 103-3797; 2008, Nr. 83-3311), 11 punktu:

1. Įgalioju Profesinio mokymo metodikos centrą išduoti ekspertizės aktus juridiniams asmenims, Lietuvos Respublikoje įsteigtiems Europos Sąjungos valstybėse narėse ir kitose Europos ekonominės erdvės valstybėse įsisteigusių įmonių filialams ir fiziniams asmenims, siekiantiems tapti profesinio mokymo teikėjais ir esantiems profesinio mokymo teikėjams, dėl pasirengimo vykdyti formaliojo profesinio mokymo programas.

2. Tvirtinu Pasirengimo vykdyti formaliojo profesinio mokymo programas ekspertizės atlikimo tvarkos aprašą (pridedamas).

3. Pripažįstu netekusiu galios Lietuvos Respublikos švietimo ir mokslo ministro 2008 m. rugsėjo 26 d. įsakymą Nr. ISAK-2659 „Dėl institucijoms suteiktų įgaliojimų išduoti ekspertizės aktus vykdyti formaliojo profesinio mokymo programas“ (Žin., 2008, Nr. 113-4316).

ŠVIETIMO IR MOKSLO MINISTRAS	GINTARAS STEPONAVIČIUS

PATVIRTINTA

Lietuvos Respublikos švietimo ir mokslo ministro 2009 m. sausio 8 d.

įsakymu Nr. ISAK-38

PASIRENGIMO VYKDYTI FORMALIOJO PROFESINIO MOKYMO PROGRAMAS EKSPERTIZĖS ATLIKIMO TVARKOS APRAŠAS

I. BENDROSIOS NUOSTATOS

1. Pasirengimo vykdyti formaliojo profesinio mokymo programas ekspertizės atlikimo tvarkos aprašas (toliau – aprašas) nustato juridinių asmenų, Lietuvos Respublikoje įsteigtų Europos Sąjungos valstybėse narėse ir kitose Europos ekonominės erdvės valstybėse įsisteigusių įmonių filialų (toliau – juridiniai asmenys) ir fizinių asmenų pasirengimo vykdyti konkrečią formaliojo profesinio mokymo programą (toliau – programa) vertinimo ir ekspertizės akto išdavimo tvarką.

2. Šiame apraše vartojamos sąvokos:

Ekspertizė – pareiškėjo pasirengimo vykdyti formaliojo profesinio mokymo programą vertinimas.

Ekspertizės aktas – dokumentas, patvirtinantis pareiškėjo pasirengimą vykdyti formaliojo profesinio mokymo programą.

Pareiškėjas – juridinis ar fizinis asmuo, pateikęs paraišką ekspertizės aktui gauti.

Kitos šiame apraše vartojamos sąvokos atitinka Lietuvos Respublikos švietimo įstatyme (Žin., 1991, Nr. 23-593; 2003, Nr. 63-2853), Lietuvos Respublikos profesinio mokymo įstatyme (Žin., 1997, Nr. 98-2478; 2007, Nr. 43-1627) ir kituose teisės aktuose apibrėžtas sąvokas.

II. DOKUMENTAI, KURIŲ REIKIA EKSPERTIZEI ATLIKTI

3. Pareiškėjas, norėdamas gauti ekspertizės aktą, pateikia Švietimo ir mokslo ministerijos įgaliotai institucijai Profesinio mokymo metodikos centrui (toliau – Centras) šiuos dokumentus:

3.1. paraišką dėl pareiškėjo pasirengimo vykdyti formaliojo profesinio mokymo programą ekspertizės atlikimo, parengtą pagal aprašo 1 priede pateiktą formą;

3.2. nurodytą paraiškoje programą ar jos kopiją elektroniniu būdu;

3.3. dokumentų, kurių pagrindu naudojamasi mokymo patalpomis nurodytai programai vykdyti ir apsirūpinama kitais materialiniais ištekliais, kopijas;

3.4. jei mokymo vieta – stacionari, leidimo-higienos paso, išduoto teritorinės visuomenės sveikatos priežiūros įstaigos, patvirtinančio, kad nurodytu mokymo vietos adresu (adresais) leidžiama verstis formaliojo profesinio mokymo veikla, kopiją.

4. Jei pareiškėjas turi licenciją atitinkamai programai vykdyti, tačiau nacionalinių arba Europos Sąjungos struktūrinių fondų paramos projektų vykdymo metu pasikeitė mokymo vietos (vietų) adresas (adresai), jis, nurodydamas vykdyto projekto sutarties numerį ir projekto pavadinimą, pateikia dokumentus ir jų kopijas, patvirtinančius, kad mokymo sąlygos naujoje vietoje išliko tokios pat arba pagerėjo. Ekspertų komisijai įvertinus pateiktus dokumentus, ekspertizės aktas (3 priedas) išduodamas be atskiro vizito į šią mokymo vietą.

5. Dokumentai, nurodyti aprašo 3 punkte, ekspertizei atlikti siunčiami registruotu laišku arba teikiami asmeniškai Centrui.

III. DOKUMENTŲ NAGRINĖJIMO TVARKA IR TERMINAI

6. Centras per 10 darbo dienų nuo dokumentų gavimo dienos juos išnagrinėja ir:

6.1. nustatęs, kad pateikti visi reikiami dokumentai ir jie tinkamai įforminti, priima sprendimą atlikti ekspertizę ir apie tai informuoja pareiškėją;

6.2. nustatęs, kad pateikti ne visi reikiami dokumentai arba jie netinkamai įforminti, pareiškėjui skiria ne trumpesnį kaip 10 darbo dienų terminą nustatytiems trūkumams pašalinti ir apie tai jį informuoja. Terminas skaičiuojamas nuo pranešimo išsiuntimo dienos. Jei pareiškėjas per nustatytą laiką nepašalina nustatytų trūkumų, ekspertizė nevykdoma, o dokumentai grąžinami pareiškėjui.

IV. EKSPERTIZĖS ATLIKIMAS, EKSPERTIZĖS AKTO IŠDAVIMAS

7. Ekspertizė atliekama ne vėliau kaip per du mėnesius nuo sprendimo tai atlikti priėmimo ir atliekama pagal Centro direktoriaus patvirtintą metodiką.

8. Atsižvelgdamas į paraiškoje (1 priedas) nurodytus programos duomenis, Centro direktorius sudaro ekspertų komisiją programos ekspertizei atlikti. Ekspertų komisijoje dalyvauja ne mažiau kaip trys atitinkamą pagal ekspertuojamą programą patirtį ir/arba kvalifikaciją turintys asmenys, iš kurių vienas skiriamas ekspertų komisijos pirmininku. Jis atsako už ekspertų komisijos darbą ir ekspertizės akto parengimą pagal aprašo 2 priede pateiktą formą. Dokumentai, nurodyti aprašo 3 punkte, pagal nurodytą tvarką ekspertų komisijai pateikiami ne vėliau kaip prieš 5 darbo dienas iki vizito pradžios.

9. Ekspertizė vykdoma dviem etapais:

9.1. pirminis pareiškėjo pasirengimo vykdyti formaliojo profesinio mokymo programą vertinimas vykdomas atliekant dokumentų, nurodytų aprašo 3 punkte, analizę;

9.2. baigiamasis pareiškėjo pasirengimo vykdyti formaliojo profesinio mokymo programą vertinimas atliekamas remiantis vizito pas pareiškėją rezultatais. Šio etapo metu ekspertų komisija parengia ekspertizės aktą (2 priedas), su juo pasirašytinai supažindina pareiškėjo atstovą ir per 5 darbo dienas pateikia Centrui.

10. Pareiškėjo pasirengimas vykdyti programą vertinamas pagal kriterijus:

10.1. profesijos mokytojų arba kandidatų į profesijos mokytojus atitiktis programoje ir Lietuvos Respublikos švietimo įstatyme nustatytiems reikalavimams;

10.2. teorimo ir praktinio mokymo vietų atitiktis numatomam mokyti mokinių skaičiui bei programose nustatytiems reikalavimams, taip pat teisės aktuose, kurių sąrašą patvirtina Centro direktorius, nustatytiems reikalavimams;

10.3. teoriniam ir praktiniam mokymui skirtų materialiųjų ir metodinių išteklių atitiktis numatomam mokyti mokinių skaičiui ir programoje nustatytiems reikalavimams.

11. Pareiškėjas pripažįstamas pasirengusiu vykdyti programą, jei pagal visus aprašo 10 punkte nurodytus kriterijus įvertinimas yra teigiamas.

12. Centras nustato suderintą su pareiškėju ekspertų komisijos vizito pas pareiškėją datą.

13. Vizito pas pareiškėją metu pareiškėjas ekspertų komisijai sudaro tinkamas sąlygas susipažinti su visais programai vykdyti reikalingais ištekliais (žmogiškaisiais, materialiaisiais bei metodiniais) ir jų buvimą bei tinkamumą įrodančių dokumentų originalais.

14. Ekspertizės išlaidas apmoka pareiškėjas vadovaudamasis Centro direktoriaus įsakymu patvirtintu Apmokėjimo už ekspertizės atlikimą tvarkos aprašu.

_________________

Pasirengimo vykdyti formaliojo

profesinio mokymo programas

ekspertizės atlikimo tvarkos aprašo

1 priedas

DOKUMENTO SUDARYTOJO PAVADINIMAS

(Įstaigos duomenys)

_________________________________________________________________

Profesinio mokymo metodikos

centrui

PARAIŠKA DĖL PASIRENGIMO VYKDYTI FORMALIOJO PROFESINIO MOKYMO PROGRAMAS EKSPERTIZĖS AKTO

200 – –

1. Kontaktinis asmuo

(vardas ir pavardė, jo kontaktiniai duomenys)

2. Programa

švietimo sritis
švietimo posritis
pavadinimas
valstybinis kodas
metai, kuriais planuojama pradėti mokymą
programos trukmė (metais arba savaitėmis)

3. Numatomas mokinių skaičius

maksimalus mokinių skaičius grupėje
maksimalus grupių skaičius

4. Teorinio mokymo vietos

Adresas	Patalpa	Plotas Mokymo (kv. m) vietų	Teoriniam mokymui skirti materialieji ištekliai

pavadinimas	jos naudojimo pagrindas	skaičius	pavadinimas	kiekis (vienetais)

5. Praktinio mokymo vietos

Adresas	Patalpa	Plotas (kv. m)	Mokymo vietų skaičius	Praktiniam mokymui skirti materialieji ištekliai

pavadinimas	jos naudojimo pagrindas

pavadinimas	kiekis (vienetais)

6. Metodiniai ištekliai

Pavadinimas	Tipas (spaudinys, elektroninis spaudinys, vaizdo įrašas ir kita)	Kiekis (vienetais)

7. Profesijos mokytojai arba kandidatai į profesijos mokytojus

Vardas ir pavardė	Išsilavinimas ir specialybė	Atitinkamos, su mokymo programa susijusios srities darbo praktika (metais)	Pedagoginio darbo patirtis (metais)	Dėstomo programos dalyko ar modulio pavadinimas

8. Materialieji ištekliai, kuriuos numatoma įsigyti programos vykdymo antraisiais ir vėlesniais metais (pildoma, jei programos trukmė ilgesnė nei vieneri metai)

Pavadinimas	Kiekis (vienetais)	Numatomi įsigijimo metai

_____________________________	________________	__________________

(pareigų pavadinimas)	(parašas)	(vardas ir pavardė)

_________________

Pasirengimo vykdyti formaliojo

profesinio mokymo programas

ekspertizės atlikimo tvarkos aprašo

2 priedas

EKSPERTIZĖS AKTAS DĖL PASIRENGIMO VYKDYTI FORMALIOJO PROFESINIO MOKYMO PROGRAMAS

__________________ Nr. _______________

(registracijos data) (registracijos numeris)

Ekspertizės akto gavėjas

juridinio asmens	fizinio asmens
pavadinimas	vardas ir pavardė
kodas	gyvenamosios vietos adresas
buveinė

Ekspertizė atlikta programai:
švietimo sritis
švietimo posritis
programos pavadinimas
valstybinis kodas
metai, kuriais planuojama pradėti mokymą
programos trukmė (metais arba savaitėmis)
mokymo vietos (vietų) adresai, jei mokymo vieta (vietos) stacionari (stacionarios)

Ekspertizės atlikimo data: ________________________________________
Nustatytų reikalavimų atitikties įvertinimas:
1. Profesijos mokytojų arba kandidatų į profesijos mokytojus atitiktis programoje ir Lietuvos Respublikos švietimo įstatyme nustatytiems reikalavimams
įvertinimas (teigiamas, neigiamas)
įvertinimo pagrindimas, rekomendacijos
2. Teorinio ir praktinio mokymo vietų atitiktis numatomam mokyti mokinių skaičiui bei programose nustatytiems reikalavimams, taip pat teisės aktuose nustatytiems darbuotojų saugos ir sveikatos, priešgaisriniams ir higienos reikalavimams
įvertinimas (teigiamas, neigiamas)
įvertinimo pagrindimas, rekomendacijos
3. Teoriniam ir praktiniam mokymui skirtų materialiųjų ir metodinių išteklių atitiktis numatomam mokyti mokinių skaičiui ir programoje nustatytiems reikalavimams
įvertinimas (teigiamas, neigiamas)
įvertinimo pagrindimas, rekomendacijos

Pasirengimo įgyvendinti programą įvertinimas

Ekspertizės akto gavėjas ________________________________________________________________

(sprendimas – pasirengęs arba nepasirengęs)

įgyvendinti formaliojo profesinio mokymo programą ______________________________

(pavadinimas ir valstybinis kodas)

Ekspertų komisijos pirmininkas	______________	__________________

(parašas)	(vardas ir pavardė)

Ekspertai	______________	__________________

(parašas)	(vardas ir pavardė)

______________	__________________

(parašas)	(vardas ir pavardė)

Ekspertizės akto gavėjas

_________________	_____________	________________

(pareigų pavadinimas)	(parašas)	(vardas ir pavardė)

Profesinio mokymo metodikos

centro direktorius

A.V.	_____________	__________________

(parašas)	(vardas ir pavardė)

_________________

Pasirengimo vykdyti formaliojo

profesinio mokymo programas

ekspertizės atlikimo tvarkos aprašo

3 priedas

EKSPERTIZĖS AKTAS DĖL PASIRENGIMO VYKDYTI FORMALIOJO PROFESINIO MOKYMO PROGRAMĄ (PROGRAMAS) PAKEITUS MOKYMO VIETĄ

__________________ Nr. _______________

(registracijos data) (registracijos numeris)

Ekspertizės akto gavėjas

juridinio asmens	fizinio asmens
pavadinimas	vardas ir pavardė
kodas	gyvenamosios vietos adresas
buveinė

Ekspertizės aktas išduotas:
švietimo sritis
švietimo posritis
Programos (programų) pavadinimas (pavadinimai)
valstybinis kodas (valstybiniai kodai)
mokymo vietos (vietų) adresai, jei mokymo vieta (vietos) stacionari (stacionarios)

Pasirengimo įgyvendinti programą (programas) įvertinimas

Ekspertizės akto gavėjas ________________________________________________________________

(sprendimas – pasirengęs arba nepasirengęs)

Įgyvendinti aukščiau įvardytą (įvardytas) formaliojo

profesinio mokymo programą (programas) ______________________________

Ekspertų komisijos pirmininkas	______________	__________________

(parašas)	(vardas ir pavardė)

Ekspertai	______________	__________________

(parašas)	(vardas ir pavardė)

______________	__________________

(parašas)	(vardas ir pavardė)

Profesinio mokymo metodikos

centro direktorius

A.V.	_____________	__________________

(parašas)	(vardas ir pavardė)

_________________